*Na osnovu tačke III Odluke Vlade Tuzlanskog kantona o utvrđivanju prioriteta u raspodjeli sredstava privrednim subjektima na području Tuzlanskog kantona koji su pretrpjeli štetu broj 02/1-14-02-021842/14 od 23.09.2014. godine i Odluke Vlade Tuzlanskog kantona o dopuni Odluke o utvrđivanju prioriteta u raspodjeli sredstava privrednim subjektima na području Tuzlanskog kantona koji su pretrpjeli štetu broj 02/1-14-22387/14 od 30.09.2014. godine, Općinski načelnik općine Doboj Istok donosi*

# *O D L U K U*

# *o kriterijima za raspodjelu sredstava privrednim subjektima*

# *na području općine Doboj Istok koji su pretrpjeli štetu usljed prirodne nesreće*

***Član 1.***

# *Ovom Odlukom se propisuju kriteriji za raspodjelu sredstava privrednim subjektima na području općine Doboj Istok koji su pretrpjeli štetu usljed prirodne nesreće, postupak izbora korisnika, isplata i kontrola trošenja namjenskih sredstava.*

***Član 2.***

*Sredstva će se raspodjeljivati prema slijedećim kriterijima:*

* *Visina štete koja je nastala na privrednom objektu – maksimalno 50 bodova*
* *Da je ostvarilo pozitivni rezultat prije prirodne nepogode- maksimalno 30 bodova*
* *Da je izmirivalo poreske obaveze i obaveze prema zaposelnim- maksimalno 20 bodova.*

***Član 3.***

*Sredstva će se raspodjeljivati u visini do 2.000 KM po privrednom subjektu koje ispunjava uslove po tački II Odluke Vlade Tuzlanskog kantona o utvrđivanju prioriteta u raspodjeli sredstava privrednim subjektima na području Tuzlanskog kantona koji su pretrpjeli štetu broj 02/1-14-02-021842/14 od 23.09.2014. godine, a ukupno je za raspodjelu 20.000KM, a služiće za saniranje posljedica prirodne nesreće na području općine Doboj Istok.*

***Član 4.***

*Izbor krajnih korisnika sredstava izvršit će se putem javnog poziva na osnovu gore propisanih kriterija. Javni poziv raspisuje općinski načelnik na prijedlog Općinske komisije za provođenje javnog poziva za dodjelu sredstava privrednim subjektima koji su pretrpjeli štetu usljed prirodne nepogode. Javni poziv se objavljuje na službenoj web stranici Općine Doboj Istok, oglasnoj tabli općine Doboj Istok, a radi obavještenja dostavlja se mjesnim zajednicama i lokalnom radiju.*

*Javni poziv je otvoren osam dana od dana objavljivanja na Web stranici općine Doboj Istok i oglasnoj tabli općine Doboj Istok.*

***Član 5.***

*Radi provođenja javnog poziva, Općinski načelnik formira Općinsku komisiju za provođenje javnog poziva za dodjelu sredstava privrednim subjektima koji su pretrpjeli štetu usljed prirodne nepogode.*

*Komisija se sastoji od predsjednika i dva člana, od kojih je jedan iz reda privrednika.*

*Na osnovu pristiglih prijava, komisija će po potrebi izlaziti na teren, provjeravati navode podnositelja zahtjeva, vrednovati i bodovati prijave, o čemu sačinjava zapisnik i utvrđuje rang listu sa pojedinačnim iznosom novčane pomoći.*

***Član 6.***

*Rang listu iz člana 4. Ove odluke dostavlja svim učesnicima javnog poziva.*

*Protiv rang liste svaki učesnik može izjaviti prigovor Općinskom načelniku u roku od tri dana od dana prijema rang liste.*

*Povodom prigovora, općinski načelnik može, ako je prigovor osnovan izmjeniti rang listu ili poništiti rang listu i vratiti Komisiji predmet na ponovno odlučivanje.*

*Rang lista postaje konačna, ako niko nije uložio prigovor, ako je uložio prigovor, a taj prigovor odbijen kao neosnovan i ako je rang lista izmjenjena povodom prigovora.*

*Kada rang lista postane konačna, Komisija dostavlja prijedlog Odluke o odabiru korisnika sa iznosom dodjeljenih sredstava.*

*Odluka općinskog načelnika je konačna.*

*Sa korisnicima sredstava i načelnikom općine Doboj Istok direktor Federalnog fonda*

*za pomoć nastradalim područjima od prirodne nesreće na teritoriji F BiH će potpisati ugovor.*

*Ugovorom će se bliže regulisati međusobna prava i obaveze ugovornih strana.*

***Član 7.***

*Isplatu odobrenih sredstava će vršiti Općinska služba za poduzetništvo i finansije na osnovu ugovora iz prethodnog člana ove Odluke na račune korisnika pomoći.*

***Član 8.***

*Kontrolu namjenskog utroška sredstava će vršiti Općinska služba za civilnu zaštitu.*

***Član 9.***

*Ova Odluka stupa na snagu danom donošenja, objavit će se u “Službenim novinama općine Doboj Istok”, Web stranici i na oglasnoj tabli općine Doboj Istok.*

*BOSNA I HERCEGOVINA*

##### FEDERACIJA BOSNE I HERCEGOVINE

*TUZLANSKI KANTON*

***OPĆINA DOBOJ ISTOK*** *.*

***O P Ć I N S K I N A Č E L N I K OPĆINSKI NAČELNIK***

*\_\_\_\_\_\_\_\_\_\_\_\_\_\_\_\_\_\_\_\_*

*Broj: 01-05- 1640/14 Kemal Bratić*

*Datum, 10 . 11.2014. godine*

*BOSNA I HERCEGOVINA*

*FEDERACIJA BOSNE I HERCEGOVINE*

*TUZLANSKI KANTON*

*OPĆINA DOBOJ ISTOK*

# *O P Ć I N S K I NAČELNIK*

*Broj: 01-05-1640/14*

*Doboj Istok, 12.11. 2014. godine*

*Na osnovu tačke III Odluke Vlade Tuzlanskog kantona o utvrđivanju prioriteta u raspodjeli sredstava privrednim subjektima na području Tuzlanskog kantona koji su pretrpjeli štetu broj 02/1-14-02-021842/14 od 23.09.2014. godine i Odluke Vlade Tuzlanskog kantona o dopuni Odluke o utvrđivanju prioriteta u raspodjeli sredstava privrednim subjektima na području Tuzlanskog kantona koji su pretrpjeli štetu broj 02/1-14-22387/14 od 30.09.2014. godine i člana 4. Odluke o kriterijima za raspodjelu sredstava privrednim subjektima na području općine Doboj Istok koji su pretrpjeli štetu usljed prirodne nesreće broj 01-05- 1640/14 od 10.11.2014. godine, Općinski načelnik općine Doboj Istok objavljuje:*

***JAVNI POZIV***

***za dodjelu sredstava privrednim subjektima na području općine Doboj Istok koji su pretrpljeli štetu usljed prirodne nesreće***

***I*** *Objavljuje se javni poziv za dodjelu sredstava privrednim subjektima na području općine Doboj Istok koji su pretrpljeli štetu usljed prirodne nesreće u iznosu od 20.000 KM, stim da se 2.000KM može maksimalno dodjeliti privrednom subjektu.*

***II Uslovi***

*Prijave za dodjelu novčanih sredstava mogu podnijeti privredni subjekti:*

* + *da imaju privredni subjekat na području općine Doboj Istok,*
  + *da imaju manje od troje zaposelnih i*
  + *da su pretrpjeli štetu usljed prirodne nesreće.*

## *III Potrebni dokumenti*

*Uz prijavu na javni poziv poslovni subjekti su dužni priložiti:*

1. *obavezna dokumentacija*
   * *ovjerenu fotokopiju rješenja o registraciji privrednog subjekta od nadležnog suda ili rješenje o obavljanju samostalne djelatnosti izdatog od nadležne službe,*
   * *ovjerenu fotokopiju liste osiguranih lica od poreske ispostave, ne stariju od tri mjeseca,*
   * *ovjerenu fotokopiju potvrde o prijavi štete izdate od nadležne službe,*
2. *dokumentacija za bodovanje*
   * *ovjerenu fotokopiju uvjerenja o izmirenim poreskim obavezama i obavezama prema zaposlenim lica od poreske ispostave, ne stariju od tri mjeseca,*
   * *ovjerenu fotokopiju Bilans stanja za pravna lica za 2013. godinu ili Specifikaciju za utvrđivanje dohotka samostalne djelatnosti (obrazac SPR-1053) za lica koja obavljaju samostalnu djelatnost za 2013. godinu.*

## *IV Podnošenje prijave*

*Prijave sa potrebnom dokumentacijom se dostavljaju lično ili preporučenom pošiljkom, sa naznakom na koverti «Prijava na Javni poziv za dodjelu sredstava privrednim subjektima na području općine Doboj Istok koji su pretrpljeli štetu usljed prirodne nesreće - NE OTVARAJ» na adresu: Općina Doboj Istok, 74207 Klokotnica – Komisija za provođenje javnog poziva.*

*Nepotpune i neblagovremene prijave neće se razmatrati.*

*Javni poziv ostaje otvoren 8 (osam) dana od dana posljednjeg objavljivanja ovog poziva, a isti će biti objavljen na službenoj web stranici Općine Doboj Istok i oglasnoj tabli općine Doboj Istok, a radi obavještenja dostavlja se mjesnim zajednicama i lokalnom radiju.*

*OPĆINSKI NAČELNIK*

*Kemal Bratić*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Naziv firme*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Adresa*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kontakt telefon*

*Općina Doboj Istok*

*Klokotnica*

*Komisija za provođenje javnog poziva.*

*Predmet: Prijava na Javni poziv za poziv za dodjelu sredstava privrednim subjektima na području općine Doboj Istok koji su pretrpljeli štetu usljed prirodne nesreće*

1. *Informacije o podnosiocu prijave:*
2. *Naziv firme \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
3. *Broj uposlenih \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
4. *Podaci o šteti koja je nastala:*
5. *Adresa uništene ili oštećenje poslovne zgrade \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
6. *Vrsta i visina štete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1. *Podaci o priloženim dokumentima ( sa X označiti dostavljene dokumente)*
2. *obavezna dokumentacija*

|  |  |  |
| --- | --- | --- |
|  | *r.b.* | *Naziv dokumenta* |
|  | *1.* | *Ovjerena fotokopiju rješenja o registraciji privrednog subjekta od nadležnog suda ili rješenje o obavljanju samostalne djelatnosti izdatog od nadležne službe* |
|  | *2.* | *ovjerena fotokopiju liste osiguranih lica od poreske ispostave, ne stariju od tri mjeseca* |
|  | *3.* | *Ovjerena fotokopiju potvrde o prijavi štete izdate od nadležne službe* |

1. *dokumentacija za bodovanje*

|  |  |  |
| --- | --- | --- |
|  | *4.* | *ovjerena fotokopija uvjerenja o izmirenim poreskim obavezama i obavezama prema zaposlenim lica od poreske ispostave, ne stariju od tri mjeseca* |
|  | *5.* | *ovjerena fotokopija Bilans stanja za pravna lica za 2013. godinu ili Specifikaciju za utvrđivanje dohotka samostalne djelatnosti (obrazac SPR-1053) za lica koja obavljaju samostalnu djelatnost za 2013. godinu* |

*\_\_\_\_\_\_\_\_\_\_\_\_\_\_\_\_\_\_\_\_*

*Potpis podnosioca prijave*